فيبى بوفاى

اسمها فيبى بوفاى هانيجان بعد الجواز  و دى واحده من شخصيات مسلسل صحاب السته الاساسيين. اللى عمل الشخصيه دى يبقى ديڤيد كرين و مارتا كوفمان و اللى لعب دورها تبقى الممثله الامريكانيه ليزا كودرو.

فيبى ابوها اسمه فرانك، و امها اسمها ليلى، و امها اللى خلفتها اسمها فيبى ابوت، و اختها التوأم اسمها اورسولا، لعبت الدور كودرو بردو، و اخوها الصغير اسمه فرانك بوفاى چونيور. فيبى بتعرف تكلم لغات كتيره زى الفرنساوى و الطليانى. ظهرت فيبى فى حلقات المسلسل ال236 كلها من ساعت ما اتعرض فى 22 سپتمبر 1994 لحد 6 مايو 2004. كانت فيبى بتشتغل مدلكه، و بتعزف جيتار، و يتغنى فى كافيه سنترال پيرك اغانى بسيطه و غريبه. كانت شريكة مونيكا جيلر فى السكن قبل ريتشل جرين. كانت مصاحبه عالم الفيزيا ديڤيد (هانك آزاريا)، بس هوا سابها عشان يسافر مينسك لمدة تلت سنين شغل، و حاول يرجع ليها تانى بعد ما سابت مايك فتره، لكن هيا المره دى اللى رفضته عشان بتحب مايك. فيبى اتدبرلها بلایند دیت مع مايك هانيجان (پول رود) و اتجوزوا فى الاخر.

نجحت الشخصيه نقديا، و كسبت كودرو جايزة ايمى پرايم تايم و جايزتين نقابة ممثلين الشاشه و اترشحت لجايزة جولدن جلوب

 مصادر 

 لينكات برانيه 

تصنيف:شخصيات خياليه